Morarame tynapoihpyrykõ epehmary se ropa toh toehse repe . Yrome tosẽkõ onepehmasaromepyra toh kynexine asakoro ro , tytineruke pyra toexirykõke . Moro eneryke tyya toenupunase toto poko esẽkomo . Ynara tykase ynororo : “ Otara kara ywy roro moro epehmãko ase onepehmara oehtohkõme , ” tykase typoetory tomo a esẽkomo . — Ximão , morara ahtao onoky tokoh tosẽ sehxo nae ? tykase Jezu , tõturupose parixeu a .
